ΚΑΝΟΝΙΣΜΟΣ (ΕΚ) αριθ. 1228/96 ΤΗΣ ΕΠΙΤΡΟΠΗΣ της 28ης Ιουνίου 1996 για τροποποίηση του κανονισμού (ΕΟΚ) αριθ. 584/92 για τον καθορισμό των λεπτομερειών εφαρμογής, στον τομέα του γάλακτος και των γαλακτοκομικών προϊόντων, του καθεστώτος που προβλέπεται στις ενδιάμεσες συμφωνίες σύνδεσης μεταξύ της Κοινότητας, αφενός, και της Δημοκρατίας της Πολωνίας, της Δημοκρατίας της Ουγγαρίας και της Τσεχικής και Σλοβακικής Ομοσπονδιακής Δημοκρατίας, αφετέρου

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 3491/93 του Συμβουλίου, της 13ης Δεκεμβρίου 1993, σχετικά με ορισμένες λεπτομέρειες εφαρμογής της ευρωπαϊκής συμφωνίας περί συνδέσεως μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Ουγγαρίας, αφετέρου (1), και ιδίως το άρθρο 1,

τον κανονισμό (ΕΚ) αριθ. 3492/93 του Συμβουλίου, της 13ης Δεκεμβρίου 1993, σχετικά με ορισμένες λεπτομέρειες εφαρμογής της ευρωπαϊκής συμφωνίας περί συνδέσεως μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Πολωνίας, αφετέρου (2), και ιδίως το άρθρο 1,

τον κανονισμό (ΕΚ) αριθ. 3296/94 του Συμβουλίου, της 19ης Δεκεμβρίου 1994, σχετικά με ορισμένες λεπτομέρειες εφαρμογής της ευρωπαϊκής συμφωνίας περί συνδέσεως μεταξύ των Ευρωπαϊκών Κοινοτήτων και των κρατών μελών τους, αφενός, και της Τσεχικής Δημοκρατίας, αφετέρου (3), και ιδίως το άρθρο 1,

τον κανονισμό (ΕΚ) αριθ. 3297/94 του Συμβουλίου, της 19ης Δεκεμβρίου 1994, σχετικά με ορισμένες λεπτομέρειες εφαρμογής της ευρωπαϊκής συμφωνίας περί συνδέσεως μεταξύ των Ευρωπαϊκών Κοινοτήτων και των κρατών μελών τους, αφενός, και της Σλοβακικής Δημοκρατίας, αφετέρου (4), και ιδίως το άρθρο 1,

τον κανονισμό (ΕΚ) αριθ. 3066/95 του Συμβουλίου, της 22ας Δεκεμβρίου 1995, για τη θέσπιση ορισμένων παραχωρήσεων υπό μορφή κοινοτικών δασμολογικών ποσοστώσεων όσον αφορά ορισμένα γεωργικά προϊόντα και για αυτόνομη και μεταβατική προσαρμογή ορισμένων γεωργικών παραχωρήσεων που προβλέπονται στις ευρωπαϊκές συμφωνίες, προκειμένου να ληφθεί υπόψη η συμφωνία για τη γεωργία που έχει συναφθεί στο πλαίσιο των πολυμερών εμπορικών διαπραγματεύσεων του Γύρου της Ουρουγουάης (5), όπως τροποποιήθηκε από τον κανονισμό (ΕΚ) αριθ. 1194/96 (6), και ιδίως το άρθρο 8,

Εκτιμώντας:

ότι ο κανονισμός (ΕΚ) αριθ. 3066/95 προβλέπει, την αυτόνομη και μεταβατική λήψη μέτρων προσαρμογής των γεωργικών παραχωρήσεων που προβλέπονται στις ευρωπαϊκές συμφωνίες που έχουν συναφθεί μεταξύ των Ευρωπαϊκών Κοινοτήτων και των κρατών μελών τους, αφενός και, αντιστοίχως, της Δημοκρατίας της Πολωνίας, της Δημοκρατίας της Ουγγαρίας και της Τσεχικής Δημοκρατίας και της Σλοβακικής Δημοκρατίας αφετέρου, για την περίοδο από την 1η Ιανουαρίου 1996 μέχρι την έναρξη της ισχύος των συμπληρωματικών πρωτοκόλλων των ευρωπαϊκών συμφωνιών που πρόκειται να συναφθούν μετά τις διαπραγματεύσεις που διεξάγονται επί του παρόντος με τις ενδιαφερόμενες χώρες 7 ότι ο κανονισμός αυτός παρατάθηκε έως τις 31 Δεκεμβρίου 1996 με τον κανονισμό (ΕΚ) αριθ. 1194/96 7

ότι ο κανονισμός (ΕΟΚ) αριθ. 584/92 της Επιτροπής (7), όπως διορθώθηκε τελευταία από τον κανονισμό (ΕΚ) αριθ. 596/96 (8), θεσπίζει τις λεπτομέρειες εφαρμογής του καθεστώτος που προβλέπεται στις εν λόγω συμφωνίες όσον αφορά τον τομέα του γάλακτος και των γαλακτοκομικών προϊόντων 7 ότι ο κανονισμός θα έπρεπε να τροποποιηθεί για να ληφθεί υπόψη η παράταση των μέτρων που αφορούν τα γαλακτοκομικά προϊόντα που προβλέπονται από τον κανονισμό (ΕΚ) αριθ. 3066/95 7 ότι πρέπει, συγχρόνως, να προσαρμοσθεί ο τίτλος του κανονισμού 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης γάλακτος και γαλακτοκομικών προϊόντων,ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΟΚ) αριθ. 584/92 τροποποιείται ως εξής:

1. ο τίτλος του κανονισμού αντικαθίσταται από το ακόλουθο κείμενο:

«για τον καθορισμό των λεπτομερειών εφαρμογής, στον τομέα του γάλακτος και των γαλακτοκομικών προϊόντων, του καθεστώτος που προβλέπεται στις ευρωπαϊκές συμφωνίες μεταξύ της Κοινότητας και της Δημοκρατίας της Πολωνίας, της Δημοκρατίας της Ουγγαρίας, της Τσεχικής Δημοκρατίας και της Σλοβακικής Δημοκρατίας» 7

2. το παράρτημα Ι αντικαθίσταται από το παράρτημα του παρόντος κανονισμού.

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 28 Ιουνίου 1996.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 319 της 21. 12. 1993, σ. 1.

(2) ΕΕ αριθ. L 319 της 21. 12. 1993, σ. 4.

(3) ΕΕ αριθ. L 341 της 30. 12. 1994, σ. 14.

(4) ΕΕ αριθ. L 341 της 30. 12. 1994, σ. 17.

(5) ΕΕ αριθ. L 328 της 30. 12. 1995, σ. 31.

(6) Βλέπε σελίδα 2 της παρούσας Επίσημης Εφημερίδας.

(7) ΕΕ αριθ. L 62 της 7. 3. 1992, σ. 34.

(8) ΕΕ αριθ. L 84 της 3. 4. 1996, σ. 37.

ΠΑΡΑΡΤΗΜΑ

«ΠΑΡΑΡΤΗΜΑ Ι

Α. ΠΡΟΪΟΝΤΑ ΚΑΤΑΓΟΜΕΝΑ ΑΠΟ ΤΗΝ ΠΟΛΩΝΙΑ

Δασμός μειωμένος κατά 80 %

>ΘΕΣΗ ΠΗΝΑΚΑ>

Β. 1. ΠΡΟΪΟΝΤΑ ΚΑΤΑΓΟΜΕΝΑ ΑΠΟ ΤΗΝ ΤΣΕΧΙΚΗ ΔΗΜΟΚΡΑΤΙΑ

Δασμός μειωμένος κατά 80 %

>ΘΕΣΗ ΠΗΝΑΚΑ>

Β. 2. ΠΡΟΪΟΝΤΑ ΚΑΤΑΓΟΜΕΝΑ ΑΠΟ ΤΗΝ ΤΗ ΣΛΟΒΑΚΙΚΗ ΔΗΜΟΚΡΑΤΙΑ

Δασμός μειωμένος κατά 80 %

>ΘΕΣΗ ΠΗΝΑΚΑ>

Γ. ΠΡΟΪΟΝΤΑ ΚΑΤΑΓΟΜΕΝΑ ΑΠΟ ΤΗΝ ΟΥΓΓΑΡΙΑ

1. Δασμός μειωμένος κατά 80 %

>ΘΕΣΗ ΠΗΝΑΚΑ>

2. Δασμός μειωμένος κατά 80 %

>ΘΕΣΗ ΠΗΝΑΚΑ>